Sedgefield Island Holiday House | LekkeSlaap
Sedgefield Island Holiday House: Hooffoto's
Adres: President Burgerstraat 15, Sedgefield, 6573, Wes-Kaap
Sedgefield Island Holiday House is 'n bekoorlike selfsorg-vakansiehuis, ideaal geleë op The Island, 'n kort afstand vanaf die bekende Wild Oats-markie in Sedgefield. Die lieflike huis is troeteldiervriendelik en spog met 'n privaat swembad. Dit is ideaal vir 'n gesin of 'n groep vriende.
Dié dubbelverdiepinghuis het slaapplek vir 8 gaste en beskik oor 4 slaapkamers. Daar is 3 slaapkamers op die boonste verdieping en 'n aparte badkamer. Op die onderste verdieping is die vierde slaapkamer met 'n en suite-badkamer. Daar is ook nog 'n aparte badkamer.
Op die onderste verdieping is daar ook 'n oopplan-leefarea met 'n sitkamer, eetkamertafel, kroegarea en 'n goed toegeruste kombuis met 'n wasmasjien. Skuifdeure bied toegang tot 'n gedeeltelike onderdakpatio met 'n eetkamertafel wat lei na 'n ruim tuin met 'n ingeboude braai-area en 'n privaat swembad wat omhein is. Daar is oorgenoeg spasie buite vir kinders om te speel en troeteldiere om rond te hardloop.
Die huis het ook volledige DStv, lugversorging in die hoofslaapkamer en leefarea, alarmstelsel en onderdakparkeerplek.
Sedgefield is ook bekend as Afrika se eerste "Slow Town" en bied 'n tuiste aan verskeie buitelugdoendinge, soos visvang, valskermsweef en swem. Daar is ook verskeie restaurante, winkels en die plaaslike markie wat elke Saterdag plaasvind, reg in die pad af van Sedgefield Island Holiday House.
'n Bespreking by Sedgefield Island Holiday House sluit in:
President Burgerstraat 15, Sedgefield, 6573, Wes-Kaap
https://d288tngog90ix0.cloudfront.net/AAEAAQAAAAAAAAAAAAAALRDMAxy1mjFHs8I2Ecrzf84kmOkq8PkmQltlmqnemuh7CbHHMw?w=1440&h=960&fit=crop&auto=format Vanaf R2 000 per nag (plek vir 8) 15 President Burger Street Sedgefield 6573 Wes-Kaap 086 999 0018 15:00-18:00 10:00 -34.01652778949 22.780065558861